Karin Siim-Juse
Karin Siim-Juse (30. detsember 1911 Tartu – 23. november 1989 Tallinn) oli eesti moe- ja teatrikunstnik. Ta õppis aastatel 1931–1935 kunstikoolis Pallas, mille lõpetas rakenduskunstnikuna. Juba enne kõrgema kunstikooli lõpetamist asus tööle teatrisse Vanemuine, kus ta töötas aastatel 1934–1935 kostüümikunstnikuna; hiljem tegi sama tööd ka teatris Estonia. Samal ajal tegi moejoonistusi ja -kirjeldusi ajakirjadele, näiteks Eesti Naine ja Huvitav Žurnaal. Pärast II maailmasõda töötas ta Tallinna moeateljeedes moekonsultandi ja -joonistajana. Tegi kaastööd Leningradi Moemajale. Aastatel 1952–1960 töötas kombinaadis Mood kunstnikuna. 1959. aastal ilmus tema koostatud ja tema joonistustega moeraamat "Figuur ja mood" (Eesti Riiklik Kirjastus).